कानपुर। आईपीएल 11 का 49वां मुकाबला राजस्‍थान रॉयल्‍स भले हार गया हो, मगर टीम फिलहाल टॉप 4 में बनी है। राजस्‍थान को इस मुकाम तक पहुंचाने का श्रेय टीम के ओपनर बल्‍लेबाज जोस बटलर को जाता है, जिन्‍होंने केकेआर के खिलाफ 39 रनों की पारी के अलावा पिछली 5 पारियों में लगातार 5 अर्धशतक लगाए थे। बटलर ने अकेले दम पर राजस्‍थान को जीत दिलाई है। मगर अब ये खिलाड़ी टीम का साथ छोड़कर जा रहा। जी हां बटलर राजस्‍थान के आने वाले किसी मैच का हिस्‍सा नहीं होंगे। एएफपी की खबर के मुताबिक, इंग्‍लिश क्रिकेट बोर्ड ने बटलर को पाकिस्‍तान के खिलाफ टेस्‍ट सीरीज में इंग्‍लैंड की प्‍लेइंग इलेवन में सेलेक्‍ट किया है। इंग्‍लैंड और पाकिस्‍तान के बीच पहला टेस्‍ट मैच 24 मई से खेला जाएगा।